Diari Oficial de la Generalitat Valenciana


Sumari del DOGV 7195, del 20-01-2014 (2014/81)

Notificació de la sentència dictada en el procediment ordinari número 1242/2011.
--------------------------------------------------------------------------------

### Dades del document

Número de DOGV
:   7195

Data del DOGV
:   20-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/81


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 1242/2011. [2014/81]  
Procediment ordinari 001242/2011  
En el procediment a què es fa referència s'ha dictat la resolució que, literalment, diu així:  
«Sentència número 161/2013  
Benidorm, 15 de maig de 2013  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist estes actuacions de juí declaratiu ordinari número 1242/2011, seguides a instàncies de la demandant, Noticias Agencia Mediterráneo, SL, representada per la procuradora dels tribunals Josefa García López i assistida pel lletrat Rafael Durá Soto, contra la demandada Worldwide Unión Jack, SL, en situació de rebel·lia processal, sobre la reclamació d'una quantitat.  
Dispositiva  
Estime íntegrament la demanda formulada per la procuradora dels tribunals Josefa García López, en nom i representació processal de la demandant, Noticias Agencia Mediterráneo, SL, contra la demandada, Worldwide Unión Jack, SL, i:  
A) Condemne la demandada, Worldwide Unión Jack, SL, a pagar a la demandant, Noticias Agencia Mediterráneo, SL, la suma reclamada de 19.280,31 euros com a principal.   
B) Condemne la demandada, Worldwide Unión Jack, SL, a pagar a la demandant, Noticias Agencia Mediterráneo, SL, l'interés legal produït per la suma de 19.280,31 euros, des de la data de la reclamació judicial (15.06.2011) fins a la data d'esta resolució; així com els interessos legals per morositat processal de l'article 576 de la Llei d'Enjudiciament Civil, que es produïsquen des de la data d'esta resolució fins al complet pagament de la suma reclamada com a principal.   
  
C) Condemne la demandada, Worldwide Unión Jack, SL, a pagar totes les costes processals produïdes en este procediment.  
Expediu una testimoniança literal d'esta sentència i uniu-la a estes actuacions, i incloeu-ne l'original en el llibre de sentències civils d'este Jutjat.  
Notifiqueu esta resolució a les parts, i feu-los saber que no és ferma i que en contra es pot interposar un recurs d'apel·lació, davant d'este Jutjat, en el termini de 20 dies comptador des de l'endemà de la notificació, perquè en prenga coneixement l'Audiència Provincial d'Alacant.  
  
Amb esta finalitat, s'indica a les parts que per a la interposició del recurs d'apel·lació cal la constitució d'un depòsit de 50 euros, quantitat que ha de ser depositada en el compte de depòsits i consignacions obert a nom del Jutjat o del tribunal. Este depòsit haurà de ser acreditat al mateix temps de la interposició del recurs, i no s'admetrà a tràmit cap recurs el depòsit del qual no estiga constituït.   
Si el recurrent incorre en defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb aportació, si és el cas, de documentació acreditativa.   
  
Si no s'efectua, es dictarà una interlocutòria que pose fi al tràmit del recurs, o que no admeta la demanda, i quedarà ferma la resolució impugnada.   
Si s'estima totalment o parcialment el recurs, o la revisió o la rescissió de la sentència, en la mateixa resolució es disposarà la devolució de la totalitat del depòsit.  
Quan l'òrgan jurisdiccional no admeta el recurs o la demanda, o confirme la resolució objecte de recurs, el recurrent o demandant perdrà el depòsit, a què es donarà la destinació prevista en esta disposició.   
Esta és la meua sentència, que, jutjant definitivament en esta instància, pronuncie, mane i firme.   
Publicació. La sentència anterior ha sigut llegida i publicada pel magistrat jutge que la subscriu en el mateix dia de la seua data, mentres celebrava audiència pública, de la qual cosa done fe.»  
I com a conseqüència del parador ignorat de Worldwide Unión Jack, SL, i Ángela María Robertson, estenc este edicte perquè servisca de cèdula de notificació.   
  
Benidorm, 27 de juny de 2013.- La secretària judicial: María Engracia Román Ivorra.